Boervrou vertel van aanval, verkragting | Maroela Media
Maroela Media het destyds oor die aanval op Oates berig. Sy het toe al besluit dat haar naam bekend gemaak word, al is sy verkrag. Nou wil sy graag ander help deur haar storie te vertel.
Oates het die Sondagmiddag op haar plaas aangekom en was besig om die hek oop te sluit toe sy deur twee mans oorval is. Hulle het haar handsak en selfoon gegryp. Sy is in die kombuis ingedwing waar sy met 'n skerp voorwerp gesteek is. Sy is met 'n strykyster op haar borste en bolyf gebrand. Hulle het haar aangerand en gewurg. "Albei mans het my verkrag." Oates is hierna vasgebind. "My aanvallers het my vir lang rukke alleen gelos en in 'n stadium kon ek daarin slaag om 'n mes te kry en myself te bevry."
Volgens Oates was haar nagmerrie egter nog nie verby nie. Sy is na 'n private hospitaal geneem. "Hulle wou nie eens vir my 'n Panado gee nie." Oates is na 'n provinsiale hospitaal oorgeplaas. Dit is hier waar 'n suster haar gehelp het. Oates kon nie badkamer toe gaan nie aangesien sy 'n DNS-toets wou laat doen. Sy het gehoor hoe die suster in Zoeloe vir personeel vra om vir haar pynstillers te gee. Sy het eers die volgende oggend 'n dokter gesien en is kort daarna ontslaan.
Oates het gesê daar is al baie raad oor hoe om op te tree tydens 'n plaasaanval. Sy wil egter ook fokus op wat gebeur as jy die aanval oorleef. Volgens Oates is dit vir haar baie sleg dat sy 'n mediese fonds het, maar dat sy nie eens 'n pynpil in die private hospitaal kon kry nie.
Oates het ná die aanval by haar broer en skoonsuster tuisgegaan voor sy ook vir 'n ruk by haar kinders gaan woon het. Sy is in Desember terug na die plaas en bly weer in die plaashuis waar als gebeur het. "Ek sit nou hier en kyk na die asemrowende uitsig en groen gras. Dit is 'n heilige plek vir my."
Volgens Oates was sy kort ná die aanval ook weer op die plaas. "Dit is my besigheid. Ek kan nie net weggaan nie. Ek het tydens die aanval gedink ek kan nie nou doodgaan nie, ek moet vir die koeie sorg." Oates erken wel dit was baie moeilik om terug te keer en dat sy danksy sielkundige hulp die voorval kon verwerk. "Jy kan nie dat booswigte jou lewe vernietig nie."
Oates het ná die voorval haar veiligheid op die plaas opgeskerp en is baie meer bewus van baie kwessies. "Ons kan nie net veiligheid aanhou verbeter tot ons onaantasbaar is nie – dit is nie moontlik nie. Wat moet gebeur, is dat hierdie mense vasgetrek moet word en daar moet 'n ophef daarvan gemaak word dat almal dit kan sien."
Volgens Oates het haar dogter kort ná die voorval op WhatsApp 'n foto gesien van 'n man wat in besit was van haar ma se foon. Die man is deur die polisie vasgetrek en hy kon die persone wat die foon aan hom verkoop het, uitwys. Volgens Oates is die saak teen die verdagtes laat vaar nog voor die uitslae van DNS-toetse beskikbaar gemaak is.
"Daar is altyd bewyse en ek verstaan nie hoekom dit nie tot resultate lei nie. As ons nie aanvalle en verkragting ernstig aanpak nie, as ons net sê daar is niks wat ons kan doen nie, gaan dit aanhou gebeur."
Volgens Oates het sy verneem dat 'n span aangestel is om haar saak te ondersoek, maar daar het nog niks van gekom nie.
Oates het gesê sy deel haar verhaal, nie omdat sy daarvan hou om daaroor te praat nie, maar om bewustheid te skep en ander slagoffers te vra om nie net op te gee nie en aan te hou kla by die polisie en aanklaers om hul werk te doen. "Ek het nie regtig raad vir ander mense met wie dit gebeur het nie. Ek het geen antwoorde in dié stadium nie. Miskien sal ek eendag antwoorde hê."
*Oates is 'n boervrou, betrokke by Vrystaat Landbou en vroeër vanjaar tot 'n DA-raadslid verkies.
Goed dat hierdie vrou haar storie vertel. L.W. gesteek, gebrand, gewurg en verkrag!!!
Mag die 2 m.b.t. die kis 'aanval' lig daarvan afkom.
Dubbel standaarde in vandag se howe.
Jy het baie moed om hieroor te praat, sterkte vir jou kon nie maklik wees om hierdie pad te stap nie.
Sterkte vir die pad voorentoe. Maar ongelukkig sal daar geen moeite gedoen word nie sy is wit.
Nou wil almal die witman kwalik neem as hy rassistiese dinge kwyt raak. Stem, nerens word genoem swartes het dit gedoen nie. Maroela antwoord ons daarop asb. Sien hier ook niks van Jo-ann en Pietser wat die wittes van die doodskis drama so aanvat maak nie.
Kommaan. Waars die ANC VROUE LIGA? Of n Polisie Hoof? Of n Minister? Mevrou: ek as man haal my hoed af vir jou. Nie net vir wat jy moes deurmaak nie, maar dat jy openlik daaroor praat! Namens alle ware mans wat vroue en lewe respekteer: vra ek omverskoning! Ons is nie almal slapgat barbaarse lafaarts wat prooi op vroue nie!